Dánial Hoydal er føroyskur rithøvundur og týðari. Hann er føddur 14. juni 1976 í Tórshavn og hevur lisið retorikk og informatikk á lærda háskúlanum í Keypmannahavn. Hann starvast dagliga sum sjálvstøður ráðgevi innan samskifti og marknaðarføring. Hann hevur týtt sangsleikirnar: Godspell (Tebelak & Schwartz), Eystein & Arnhild (Blak & Kastborg), Jósef og ótrúliga litfagra dreymakotið (Lloyd Webber & Rice), Søgan um ein soldát (Stravinsky & Ramuz), FAME (Fernandez, Levy & Margoshes) og Hair (MacDermot, Ragni & Rado). Allir hava verið framførdir á føroyskum pallum. Av upprunaverkum hevur hann skrivað tekstin til fyrstu føroysku operaina, Í Óðamansgarði, sum Sunleif Rasmussen gjørdi tónleikin til. Hann skrivaði eisini tekstin til Ólavsøkukantatuna, sum í 2000 varð framførd á 1000 ára haldinum fyri kristnan Føroya. Hann skrivaði tekstin til sangleikin Audition, sum hann gjørdi saman við tónaskaldinum Tróndi Bogasyni. Harumframt handritið til leikin Í Geyma, sum bygdi á barnabókina við sama navni, ið kom út í 2002. Í 2021 kom út barnabókin Abbi og eg og abbi. Eisini hevur hann skrivað onkrar barnasøgur í og yrkingar í søvnum og tíðarritum. Útgávur: 2001 Í geyma 2006 Eygað í Svartideyði og aðrar spøkilsissøgur 2007 Seks yrkingar í Vencil 2 2021 Abbi og eg og abbi Ummæli/umrøða: Uni L. Hansen: Legg tær´"Í Geyma" í geyma.